

ประกาศองค์การบริหารส่วนตำบลทอนหงส์  
 เรื่อง การรับฟังความคิดเห็นของประชาชนเกี่ยวกับร่างข้อบัญญัติองค์การบริหารส่วนตำบลทอนหงส์   
เรื่อง ควบคุมการเลี้ยงหรือปล่อยสุนัขและแมว พ.ศ.2561

..........................................................................

ด้วยองค์การบริหารส่วนตำบลทอนหงส์จะดำเนินการตราข้อบัญญัติองค์การบริหารส่วนตำบล ทอนหงส์ เรื่อง ควบคุมการเลี้ยงหรือปล่อยสุนัขและแมว พ.ศ.2561 ตามพระราชบัญญัติการสาธารณสุข พ.ศ.2535 มาตรา 29 เพื่อประโยชน์ในการรักษาสภาวะความเป็นอยู่ของประชาชนหรือป้องกันอันตรายจากเชื้อโรคที่เกิดจากสุนัขและแมว

เพื่อให้ประชาชนมีความเข้าใจที่ถูกต้องเกี่ยวกับข้อบัญญัติองค์การบริหารส่วนตำบลดังกล่าวอาศัยอำนาจตามความในข้อ 11 แห่งระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ.2548 จึงจัดให้มีการรับฟังความคิดเห็นของประชาชนเพื่อประกอบการพิจารณาดำเนินการแก้ไข ปรับปรุง ร่างข้อบัญญัติองค์การบริหารส่วนตำบลทอนหงส์ เรื่อง ควบคุมการเลี้ยงหรือปล่อยสุนัขและแมว พ.ศ.2561 ในวันที่ 9 พฤศจิกายน 2561 ณ.ที่ทำการองค์การบริหารส่วนตำบลทอนหงส์ ตั้งแต่เวลา10.00 น.เป็นต้นไปโดยวิธีดังต่อไปนี้

1.สัมภาษณ์รายบุคคล (ตอบแบบสอบภาม)

2. ประชุมปรึกษาหารือโดยการประชุมระดับตัวแทนของกลุ่มบุคคลที่เกี่ยวข้องหรือมีส่วนได้เสีย

ทั้งนี้สามารถตรวจสอบร่างข้อบัญญัตินี้ได้ ณ.ที่ทำการองค์การบริหารส่วนตำบลทอนหงส์ หรือทาง [www.tonhong.go.th](http://www.tonhong.go.th)

จึงประกาศให้ทราบโดยทั่วกัน

ประกาศ ณ วันที่ 25 ตุลาคม พ.ศ.2561

ชินรัตน์ กรงกรด

(นางชินรัตน์ กรงกรด)  
 ปลัดองค์การบริหารส่วนตำบล ปฏิบัติหน้าที่  
 นายกองค์การบริหารส่วนตำบลทอนหงส์